Li Tchant des Walons

Li tchant des Walons, c' est l' ime nåcionå del Walonreye.

C' est ene tchanson e walon sicrîte e 1900 pa Théophile Bovy (dandjreus sol tipetape do "Minuit chrétien")Emile Sullon, Ké walon po dmwin (live), et metowe e muzike li 31 di may 1901 pa Louis Hillier. 

 Istwere del tchanson 
Li muzike fourit metowe e concours pal "Ligue Walone". A ç' moumint la, Louis Hillier esteut el Grande-Burtaegne (come violonisse, compôzeu et tchîf d' orkesse), et trova l' anonce dins ene gazete deus djoûs divant l' dierin djoû po revoyî les airs. C' est dins l' trén et l' batea al wapeur po rivni a Anverse k' i compôza li muzike do Tchant.Moniteur des festivités (del "djoyeuse intrêye" do rwè et del royinne a Lidje, li 7 di djulete 1935), replaidî dins l' Adjenda culturel walon, do moes d' fevrî 2011

Li "Tchanson des Walons" esteut aprume tchanté a Lidje, mins i si spårda raddimint so tote li Walonreye ey esse todi pus sovint loukî come l' ime del Walonreye.

C' est tot tchantant li Tchant des Walons ki les sôdårds disfindît les fôrts di Lidje e 1914.Louis Hillier, Moniteur des festivités come cial ådzeu

Li 15 di djulete 1998, li Pårlumint walon clawa les simboles oficires del Walonreye (drapea, ime, fiesse). Gn ourit ene longue bate di dvizes divant do relére li Tchant des Walons. On rprotchive les fråzes ene miete deures come 
Il ont språtchî l' innmi dzo leus talons.

Ci n' est k' après l' acceptance del tchanson k' on fjha on cåzaedje e francès po-z aler dsu. Mins mwintès soces di waloneus ni veyèt nén voltî si tchantaedje e francès. 

 Cåzaedje e walon 
Dabitude on n' tchante ki les prumî et cwatrinme coplets.

 Tecse 
Mwaisse modêye e walon (avou l' rifondowe ortografeye).

 Odio 
I gn a deus varyistés diferinnes d' èç tchant la (e walon) so les waibes : li coûte varyisté eyet l' longue, avou pår les cwate coplets :

 Modêye etire (3:49)
 Coûte (1:40)

Mins nerén, l' accint uzé est li ci d' Lidje.

 Cåzaedje oficire e francès 
Chal pa dzo les paroles e francès k' ont stî aplakêyes al muzike.
A noter k' i gn a nén l' minme nombe di coplets, k' i n' sont nén dins l' minme ôre, et ki pa des côps li tecse e francès est ene miete lon erî do ci e walon.

Ratournaedje e francès

 Hårdêyes difoûtrinnes 

  Rapoirtaedje sol tchant des Walons (I)
 Pådje do tchant des Walons so l' Aberteke


 Sourdants 

Categoreye:Walonreye
Walons
Categoreye:Imes